Item de schynckels vanden twee ydel gevynden zeken
zijn van vi en vii duymen en hue balcken metten
welfhouten dair na vervolgende stekende ond ende
boven op hue tande Ende de rijtboome d op gesadelt
liggende i duym diepe van v duyme viertant
en gebonden met huen vloegelbanden van iii ende
iiii duyme groet ende langh na huen eysch Ende de
kepers zelen sijn beneden van iii ende iiii duymen
ende bove op elc zijde duym monde liggernde
op x duyme na een met huen haenbalcken gedeilt
tusschen de cruyne ende den rijtboom En de wyntber
sal sijn van twee toegen daf den plancken zijn zelen
ond twee duyme dicke en eene voet breet en boven
i duym dicke ende den pryem v duyme viertant
ende so langh als hij behoert
Ende dit werck salmen maken wel ende werckelic
van goeden eyckenen houte en te huesschen tante
ten prijse van werclieden hen des verstaende en
dair toe leven thout dair toe behoiren als voirs
steet
Item boven int dack inde goete een goede dack
wynste ende inde coekene een groete cruysvynste
alsoe groet als die behoeft opde zijde te henrix magmans
It van desen huyse so sulle de vors pauwels en jan
hebben en vanden vors gielise trecken wij peets elke
peet voir xviii stuvs gerekent als vvolghde schout
En sullen tvors huys voldaen gemaect leven tusscen dit
en paesschen naestc
It de vors pauwels en jan in pnc hebbe geloeft indisem
den vors gielise vanden zande tvors werck huys in alle
d vuegen en manien vors te voldoene en wel en loflic
te volmaken en gericht te leven tusscen dit en paessche
naestc en de vors gielijs heeft hen geloeft te voldoene
van huen penige vors ass cort roelants vertrijke sipr ix